钦定古今图书集成/明伦汇编/官常典/第379卷 > 梁
## 钦定古今图书集成/明伦汇编/官常典/第379卷 > 梁

梁设谒者台仆射，掌朝觐、宾飨之事，而仍设鸿胪卿
为冬卿，掌导护赞拜。

按：《隋书百官志》：“梁谒者台，仆射一人，掌朝觐宾飨事；
属官谒者十人，掌奉诏出使拜假、朝会摈赞。高功者
一人为假史，掌差次谒者。”

鸿胪卿位视尚书左丞，掌导护赞拜。梁初犹依宋、齐，
皆无卿名。天监七年，以光禄勋为光禄卿，大鸿胪为
鸿胪卿，都水使者为太舟卿，三卿是为冬卿，皆置丞
及功曹主簿。